Dezinfecție la Casa Albă. Curățenia și întreținerea sunt supervizate de Serviciile Secrete.
Curățenia și întreținerea Casei Albe sunt supervizate de Serviciile Secrete. Sunt folosite aspiratoare ale unor firme germane, suedeze sau britanice. Detalii despre dezinfecție poți afla doar comparativ cu alte clădiri emblematice.
E destul de greu de aflat cum se desfășoară dezinfecția la Casa Albă. Până la urmă e o zonă care ține de Secret Service. Inclusiv cameristele au parte de un training exhaustiv din partea serviciilor de protecție. Unul dintre aspiratoarele folosite este Windsor Sensor XP, produs de compania germană Sebo, furnizorul Casei Albe de ani de zile. Un alt aspirator este Sanitaire Commercial SC 899, surprins în acțiune în biroul oval, dar și curățând covorul roșu de pe peluza Casei Albe.În ce privește dezinfecția, cel mai probabil se procedează la fel ca în clădirea Bursei din New York, una dintre clădirile americane care, alături de Casa Albă, Capitoliu și Curtea Supremă, nu se închid niciodată. Mai întâi se face curățenia obișnuită, apoi se pulverizează un dezinfectant probiotic și se șterg toate obiectele, iar la final se pulverizează Anasphere, un dezinfectant împotriva amenințărilor biologice.